DJ Falk

**Jarle Falk Reiss** (født 16. april 1967 i Lørenskog, nå bosatt på Stokmarknes i Hadsel) bedre kjent som **DJ Falk**, er en norsk discjockey, sanger, og låtskriver. Han er mest kjent for sine sceneshow med lasere og for sine remixer.

## Biografi
Han bodde i de første leveårene på Nesodden utenfor Oslo, men han flyttet til Gjøvik i femårsalderen. Han bodde på i Gjøvik til han var rundt 20 år, og flyttet deretter i noen år til Lena i Østre Toten før han til slutt flyttet til Nord-Norge.

Han har vært profesjonell internasjonal DJ siden 1987, og har spilt fra Warszawa i sør til Longyearbyen i nord. Han har spilt på alt fra små klubber til store haller og arenaer, og hans hittil største publikum var da på over 6000 mennesker.

I september 1996 ble hans trance-/dance-konsept The Arctic Dance Experience startet opp, under en spillejobb på Huset i Longyearbyen på Svalbard. Hans særegne musikkstil er, ifølge ham selv, inspirert av naturen på Svalbard, og det inntrykket Operafjellulykken, som skjedde noen uker før han ankom Longyearbyen, gjorde på ham.  Under sitt opphold på Svalbard fikk han god kontakt med Jon Larsen fra gruppa Hot Club de Norvège, som stilte sitt plateselskap Hot Club Records til disposisjon for DJ Falk. Hans debutalbum, *[[The Arctic Dance Experience (album)|The Arctic Dance Experience]]* ble utgitt i mai 2008, først som nedlasting fra nett, men i løpet av høsten også som CD på Hot Club Records.

I 2007 og 2008 hadde han lasershow i Vesterålshallen under Lofoten og Vesterålens største dataparty, LoVe-Lan, hvor han også fungerte som show-vert under konkurranser på scenen. Natt til 17. mai 2010 spilte han i Hadselhallen, og startet dermed sin «Northern Lights Tour 2010», hvor også DJ Microv, DJ Falks tidligere faste sidekick, og DJ Frank, samt Vengaboys var på scenen. I slutten av juli gikk turneen videre til Polen, med show på et stadionanlegg. Mer enn 180&nbsp;000 mennesker var til stede. Deretter fulgte en stille periode frem til juli 2012 da DJ Falk slapp sitt album *[[Urban Landscapes (album)|Urban Landscapes]]*. Kort tid etter slapp han singlene «Heile nettet», og «Æ må dø» på nytt, denne gangen som en verdensomfattende utgivelse. Ifølge organisasjonen DJ RANKINGS er DJ Falk ranket som nummer 2 i Norge og som nummer 4884 i verden, blant over 1,25 millioner andre profesjonelle DJ-er. DJ Falk er en av ca 200 såkalte "kjendiser", som har offentliggjort sitt standpunkt mot pelsdyrindustrien på NOAHs PelsUT-kampanje. Etter en lang pause i utgivelsene, ble låten "Oldtimer" sluppet 16. april 2019. Ifølge artistens eget nettsted, var dette den første av tre singler som ville bli sluppet våren og forsommeren 2019. 13. mai kom singelen Rush traffic, raskt etterfulgt av singelen The Race. 

I januar 2021 slapp han singelen Electric Rain, og i august kom hans remix av Ballade pour Adeline.

Høsten 2023 kom 2 nye singler, House Call, og Drifting in the Dark (Can we do better). 

Singelen Drifting in the Dark (Can we do better) er en felles produksjon sammen med sønnen, discjockeyen og musikkprodusenten *[[Benjamin Falk|Benjamin Falk Hjemvoll Reiss]]*.

## Diskografi
### Studioopptak

Listeplasseringer ifølge POPCUTS

### Cover

### Album

### Singler

### Livemixer

## Turnéhistorie
* *[[Trance goes perestroika]]* (1998)
* *[[The Arctic Dance Experience Tour 2010]]* (2010)

## Referanser


## Eksterne lenker
* Hjemmeside
* Offisiell facebookside
* Offisiell fanclubside